на млс̑ть твою̀ упова́юще, со слеза́ми взыва́емъ тѝ, ѽ мт҃и всѣ́хъ скорбя́щихъ и ѡбремене́нныхъ:изба́ви на́съ ѿ паде́ній грѣхо́вныхъ, ѿ ко́зней лука́вагѡ, ѿ навѣ́та ѕлы́хъ человѣ̂къ и ѿ вся́кихъ бѣ́дъ, утолѝ на́шя скѡ́рби и печа̂ли, болѣ̂зни на́шя уврачу́й, да́руй на́мъ про́чее вре́мя житія̀ на́шегѡ въ ми́рѣ и покая́ніи сконча́ти, и на стра́шнѣмъ судѣ̀ сн҃а твоегѡ̀ яви́ся на́мъ милосе́рдая засту́пница, да всѝ пое́мъ и велича́емъ тя̀ со всѣ́ми бл҃гоугоди́вшими бг҃у всегда̀, ны́нѣ и при́снѡ и во вѣ́ки вѣкѡ́въ